Deputi oposisan lida blong Papua New Guinea itok emi hamamas Praim Minista Peter O'Neill itokaut long givim bek K500,000 igo long ol Lokal Level Gavman.
Sam Basil i mekim despla toktok bihaen long Praim Minista O'Neill ibin tokim ol pipal blong Chambri Lakes long East Sepik provins long wik igo pinis olsem bai oli kisim bek despla moni sampla taem bihaen.
Gavan ibin katim despla moni long 2015 budget igo daon long K100,000 na despla ibin kamapim planti heve long olgeta 350 lokal level gavman long kantri.
Oli save iusim despla K500,000 kina long ol wok divelopman long ol communiti long ol wanwan lokal level gavman.
Mr Basil, member blong Bulolo open long Palaman i wanpla long ol Palaman memba em ino bin wanbel tru wantem tingting blong gavman long katim despla moni. [RadioAustralia]
tpi_Latn tpi_Latn tpi_Latn tpi_Latn tpi_Latn